Menighedsrådsmøde den 25. januar kl. 18.30

Indkaldte: Jens Christian Grøndahl, Jacob Ørsted, Jan Pehrsson, Marianne Skodborggaard, Gert Lorenzen, Vibeke Hougaard, Gustav Grüner, Karen Voigt Steffensen, Annie Graae og Michael Fornitz

Afbud fra:

Referent: Sahra Lindeberg

|  |  |
| --- | --- |
| 1. Godkendelse af dagsorden. |  |
|  | Dagsordenen blev godkendt. |
| 2 Godkendelse af referat af menighedsrådsmøde den 23. november 2024. |  |
|  | Referatet fra den 23. november blev godkendt med en enkelt ændring under punkt 5, hvor man ønskede at ændre formuleringen til ”godkendte” i stedet for ”tog til efterretning”. |
| 3. Meddelelser fra formand, præst, kasserer, kontaktperson, kirkeværge, aktivitetsudvalg, børnehave, menighedspleje og evt. andre. |  |
|  | **Formanden:** Har modtaget mail fra Teknologisk institut. Der vil blive arrangeret et møde i marts, hvor de vil fremlægge resultatet af deres undersøgelser af fugten i kirken med henblik på at give kirkens orgel de mest optimale forhold.  Angående lyset i kirken er der ønske om, at der kan skrues op og ned for styrken af lyset under pulpiturerne. Hvis dette skal kunne lade sig gøre, skal det eksisterende panel udvides med 4 ”scenarier” mere. Menighedsrådet beslutter at bestille denne udvidelse hos Marianne Tuxen samt at afholde et arbejdsmøde, hvor ønsker til små justeringer af det nye lys vil blive gennemgået. |
|  | **Sognepræsten:** Børnehaven har ytret ønske om, at der afholdes to månedlige børnegudstjenester i stedet for en. Det arbejder Hans Westenholz og Jacob Ørsted på at får arrangeret.  Der har kun været positive tilbagemeldinger, efter julegudstjenestetidspunktet blev flyttet fra kl. 16 til kl.15. Nytårsdag var også en stor succes i år.  Konfirmanderne skal igen i år sove i kirken.  Fredag den 2. februar kl. 17 afholdes kyndelmisseandagt i kirken. |
|  | **Kasserer: Den nye r**egnskabsinstruks er blevet mere detaljeret end den gamle og der arbejdes på at få den færdiggjort. |
|  | **Kirkeværgen:** Onsdag den 20. marts er der arrangeret møde om fugtforholdene i kirken (se ovenfor).  Kirkens abonnementer som f.eks. tilsyn med hjertestarter er blevet gennemgået.  Ved næste møde vil det kommende ”orienteringsmøde” i forbindelse med menighedsrådsvalget blive sat på dagsordenen, så menighedsrådet kan forberede mødet, der ligger den 14. maj. |
|  | **Kontaktperson:** Efter en ansættelsesproces med et meget stærkt ansøgerfelt, har vi fået ansat en meget kompetent og sympatisk kirketjener. |
|  | **Aktivitetsudvalget**: Foråret tirsdagsmøder er planlagt ogder er også mange foredrag i støbeskeen til den næste sæson. Det er blevet besluttet, at foredragene vil blive afholdt i menighedshuset, selvom vi er rigtig mange tilhørere, da kirkens rum ikke er optimal i denne sammenhæng. Som en forsøgsordning vil man lægge tirsdagsmøderne i september, oktober og november kl. 16.30 i stedet for på det nuværende tidspunkt kl. 14.  Programmet for kirkehøjskolen den 13. april er også planlagt og der er allerede mange tilmeldinger.  Hans Westenholz har færdiggjort musikprogrammet for foråret og her er også rigtig mange dejlige koncerter at se frem til. |
|  | **Menighedsplejen:** Vibeke Hougaard arbejder i øjeblikket på årsregnskabet. Ellen Lütken har valgt at træde fra som revisor og der skal derfor vælges en ny. |
|  | **Børnehaven:** Jan Pehrsson orienterer fra børnehaven. Der er blevet ansat en rigtig god leder. Han vil komme og præsentere sig for rådet ved menighedsrådsmødet i marts. |
| 4. Den finansielle adskillelse af kirken og kirkegården (GL). |  |
|  | Gert Lorenzen satte rådet ind i forholdene omkring den finansielle adskillelse mellem kirke og kirkegård. Gert har holdt møde med Klaus Frederiksen og vil til næste møde efter kontakt med Holmens menighedsråd orientere yderligere om de to sognes respektive adskillelse fra den nye administrative enhed. |
| 5. Forslag om udbedring af kirkens elektriske installationer (GG). |  |
|  | Gustav Grüner fortæller, at vi i forbindelse med lysprojektet blev gjort opmærksom på elektriske installationer, som ikke levede op til nutidens elektriske krav. Alle kirkens elektriske installationer er derfor blevet gennemgået med henblik på at få dem bragt op til nutidens standarter. Prisen for dette vil blive 150.000 kr. og rådet beslutter derfor at ansøge provstiet om hjælp til gennemførelse af projektet. |
| 6. Hvor er vi på vej hen, og  kan vi gøre det sammen?  Diskussion. |  |
|  | Jacob Ørsted præciserede punktet. Ønsker at alle kirkens arrangementer skal pege hen på kirkens egentlige formål, nemlig forkyndelsen af det kristne budskab.  Alle i rådet er for så vidt enige om, at dette bør være rammen om alle arrangementer. Højmessen er omdrejningspunktet og har første prioritet. Det drøftes hvor bred rammen for arrangementerne skal være.  Der kom forslag om at indføre Studiekreds om teologiske emner samt at invitere præster fra andre sogne til foredragsaftener for at skabe en dialog om teologiske spørgsmål.  Man vedtog at tage diskussionen op igen løbende ved de næste møder. |
| 7. Eventuelt. |  |
|  | Fra menighedsrådet kom der forslag om at markere toårsdagen for krigen i Ukraine f.eks. ved musik i højmessen og ved ophængning af ukrainsk flag på kirkegården. Der arbejdes videre på ideen. |
| 8. Lukket punkt. |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |